چین‌ین هونگ کونگ اؤزل ایداری بؤلگه‌سی باش یونتیجیسی کاریه لام، شوبهه‌لی‌لرین چین‌ه قایتاریلماسینی آسان‌لاش‌دیران قانون لاییحه‌سی‌نین "اؤلدوگونو" بیلدیریب.
باش یؤنتیجی کاری لام، مطبوعاتا وئردیگی آچیقلامادا، اعاده حاقیندا قانوندا دییشیک‌لیک ائتمه‌یه یؤنه‌لیک ایشلرین سونا چاتدیغینی ایفاده ائتدی، آنجاق سؤز قونوسو قانون لاییحه‌سی‌نین رسمی اولا‌راق لغو ائدیلیب ائدیلمیه‌جگی آیدین اولمادی.
رهبرلیگین، یاساما مجلیسینده قانونی دوزنلمه ایشی ایله باغلی پروسه‌سی یئنی‌دن باشلاییب باشلامایاجاغینا دایر ناراحات‌لیق‌لارین و بو مسئله‌ده حاکمیتین صمیمی‌لیگی ایله باغلی اوزونموددت‌لی شوبهه‌لرین اولدوغونو دیله گتیرن لام،
"بورادا یئنه ده دئییرم، بئله بیر پلان یوخ‌دور. قانون لاییحه‌سی اؤلدو". دئدی.
پارلامنتده شوبهه‌لی‌لرین چین‌ه قایتاریلماسینی آسان‌لاش‌دیران حقوقی تنظیملمه‌نین تاخیره سالینماسی قرارینی یئترلی گؤرمه‌ین و لاییحه‌نین تامامیله لغوی اوچون اعتراض‌لارینا داوام ائدن اعتیراضچی‌لارین لیدرلری ایسه قانون لاییحه‌سی رسمی اولا‌راق لغو ائدیلنه قدر اعتراض‌لارینی داوام ائتدیره‌جک‌لرینی ایفاده ائتدی.
کاری لام، کئچن آی، حقوقی دوزنلمه‌یه پروسه‌سیله باغلی عذر ایستمیش و لاییحه‌نین بو یاساما دؤورونده گوندمه گلمیه‌جگینی بیلدیرمیشدی.
